**ԴԱՏԱՎՈՐՆԵՐԻ ԵՎՐՈՊԱԿԱՆ ՄԻՈՒԹՅԱՆ ԲՈԼՈՐ ԱՆԴԱՄՆԵՐԻՆ**

Հարգելի՛ գործընկերներ,

Դատավորների եվրոպական միության ամենամյա հանդիպումը կկայանա 2019 թվականի մայիսի 9-11-ին Կոպենհագենում:

Դատավորների եվրոպական միության և Դանիայի դատավորների միության անունից հրավիրում ենք մասնակցելու այդ հանդիպմանը, որը տեղի կունենա Կոպենհագենի համալսարանում (Festsalen, Vor Frue Plads, Copenhagen, Denmark):

Նախատեսվում է, որ պատվիրակները ժամանեն 2019 թվականի մայիսի 9-ին (հինգշաբթի) մինչև ժամը 16:00-ն:

Գրանցման վերջնաժամկետն է 2019 թվականի ապրիլի 1-ը:

Պատվիրակներին առաջարկվում է մնալ Tivoli հյունարոցում, WakeUp (Carsten Nieburghsgade) հյուրանոցում կամ Wakeup (Bernstorffsgade) հյուրանոցում: Թվարկված հյուրանոցներից առաջին երկուսը միմյանցից մոտ հեռավորության վրա են գտնվում, և բոլոր երեք հյուրանոցները գտնվում են Կոպենհագենի համալսարանի մոտ: Հնարավորության դեպքում կկազմակերպվի տեղափոխումը հյուրանոցներից: Հեշտ է նաև Կոպենհագենի օդանավակայանից գնացքով մեկնել դեպի Կենտրոնական երկաթուղային կայարան, որտեղից բոլոր հյուրանոցները ոտքով կարելի է հասնել 5 րոպեում: Տաքսին օդանավակայանից մոտ 35 եվրո է: WakeUp հյուրանոցներն արդի բյուջեի հյուրանոցներ են:

Պատվիրակները պետք է տեղյակ լինեն, որ Կոպենհագենը Lonely Planet-ի կողմից 2019-ին առաջադրվել է որպես այցելության լավագույն մայրաքաղաք, այդ պատճառով շատ հյուրանոցներ 2019 թվականի գարուն-ամառ ժամանակահատվածի համար արդեն պատվիրված են: Այդ պատճառով հրավերն ուղարկվում է վաղաժամ՝ նախքան ծրագրի ամբողջական լինելը: Դանիայի դատավորների միությունը դեռևս բանակցում է հանդիպման ֆինանսավորման հարցերի շուրջ, որպեսզի այն հնարավորինս լավ կազմակերպվի: Ծրագրի ամբողջական լինելուն պես կտրամադրվեն լրացուցիչ տեղեկություններ, այդ թվում՝ համաժողովի բանախոսների անունները:

Ստորև ներկայացվում են հյուրանոցների հղումները, որով մուտք գործելու դեպքում սենյակներ ամրագրելիս պատվիրակները կստանան 10 տոկոս զեղչ:

WakeUp հյուրանոցներ՝  <https://www.wakeupcopenhagen.com/arpbe/web/en/login/67030482>

Tivoli հյուրանոց՝  [www.arp-hansen.dk/arpbe/web/da/login/67030482](http://www.arp-hansen.dk/arpbe/web/da/login/67030482)

Հարցերի դեպքում կարող եք կապ հաստատել Լենե Սիգվարդթի հետ (էլեկտրոնային հասցե՝ Les@domstol.dk ):

Հանդիպման ծրագիրը ներկայումս հետևյալն է.

Հինգշաբթի (ժամը՝ 16:00-18:00) - պրոֆեսոր Մայքլ Ռասկ Մադսենի հետ համագործակցության շրջանակներում «Քաղաքական գործիչներն ընդդեմ դատարանների» թեմայով համաժողով Կոպենհագենի համալսարանում:

Ուրբաթ (ժամը՝ 10:00-17:00) – Դատավորների եվրոպական միության հանդիպում (Կոպենհագենի համալսարան, Vor Frue Plads):

Շաբաթ (ժամը՝ 10:00-13:00) - Այցելություն Դանիայի խորհրդարան և Գերագույն դատարան, այնուհետև փոքրիկ ընդունելություն:

Հուսանք Ձեզ բոլորիդ կտեսնեմ Կոպենհագենում:

Մայքլ Սջոբերգ